Diari Oficial de la Generalitat Valenciana


Sumari del DOGV 9555, del 16-03-2023 (2023/2679)

RESOLUCIÓ de 9 de març de 2023, de la Direcció General de Modernització i Relacions amb l'Administració de Justícia, per la qual es fa públic el llistat de persones que han superat un o més exercicis de les proves selectives d'accés al cos de tramitació processal i administrativa, convocatòria JUS/903/2019, de 9 d'agost, torn lliure general i persones amb diversitat funcional, per al nomenament de personal funcionari interí.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9555

Data del DOGV
:   16-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/2679


Data del document
:   09-03-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 9 de març de 2023, de la Direcció General de Modernització i Relacions amb l'Administració de Justícia, per la qual es fa públic el llistat de persones que han superat un o més exercicis de les proves selectives d'accés al cos de tramitació processal i administrativa, convocatòria JUS/903/2019, de 9 d'agost, torn lliure general i persones amb diversitat funcional, per al nomenament de personal funcionari interí. [2023/2679]  
L'Ordre 31/2022, de 23 de novembre, modifica l'Ordre 3/2020, de 7 de febrer, sobre selecció i nomenament de personal interí per a cobrir llocs dels cossos de mèdics forenses, gestió processal i administrativa, tramitació processal i administrativa i auxili judicial de l'administració de justícia a la Comunitat Valenciana, i afegeix la disposició addicional segona, que estableix els procediments excepcionals per a la provisió de llocs de treball.  
Quan no existisca en la borsa d'algun dels cossos personal disponible en aqueix moment, ni llistat de no admesos que es puguen incorporar a la borsa, de conformitat amb l'article 23 de l'Ordre 3/2020, de 7 de febrer, i no siga possible per raons d'urgència demorar la cobertura d'algun lloc fins a la constitució d'una borsa específica, o la constitució d'una borsa extraordinària, se n'oferirà la cobertura a les persones que hagen superat algun exercici o prova de l'oposició en l'últim procés selectiu al cos a què aspira, encara que aquest procés no haguera finalitzat, per puntuació obtinguda.  
  
Davant la falta de personal suficient disponible actualment en les borses d'ocupació temporal del cos de tramitació processal i administrativa, es fa la publicació del llistat de persones aprovades, en l'àmbit de la Comunitat Valenciana, d'un o més exercicis de les proves selectives d'accés al cos de tramitació processal i administrativa, convocatòria JUS/903/2019, de 9 d'agost, torn lliure general i persones amb diversitat funcional, per al nomenament de personal funcionari interí.  
  
Per a la confecció d'aquests llistats s'han exclòs aquells aspirants que ja són titulars en aquest o en altres cossos, i tots aquells que ja formen part de la borsa ordinària vigent del cos objecte de la convocatòria.  
  
Per tant, fent ús de les atribucions que em confereix l'article 9 del Decret 172/2020, de 30 d'octubre, de Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, resolc:  
  
Primer  
Fer públic el llistat de persones que han aprovat, en l'àmbit de la Comunitat Valenciana, un o més exercicis de les proves selectives d'accés al cos de tramitació processal i administrativa, convocatòria JUS/903/2019, de 9 d'agost, torn lliure general i persones amb diversitat funcional per al nomenament de personal funcionari interí, que figura com a annex I d'aquesta resolució, ordenats de major a menor puntuació obtinguda de la suma dels exercicis o proves en fase d'oposició. En cas d'empat, s'aplicaran els criteris regulats en la convocatòria del procés de la qual porta causa la llista.  
  
Segon  
El present llistat s'ajustarà en el seu funcionament al que es disposa en l'Ordre 3/2020, de 7 de febrer, de la Conselleria de Justícia, Interior i Administració Pública.  
Participaren aquells aspirants que hagen sigut convocats prèviament, mitjançant missatge SMS, sense perjudici de qualsevol altre mitjà que s'assenyale en l'oferta de llocs de treball.  
Una vegada cessats tornaran a la posició que els corresponga en el llistat.  
De conformitat amb el que s'estableix en la disposició addicional segona de la citada ordre, aquest llistat d'aprovats tindrà caràcter supletori a la borsa oficialment constituïda del cos de tramitació processal i administrativa per Resolució de 30 d'abril de 2021.  
El cessament de les persones aspirants seleccionades per aquest procediment no implicarà la seua integració en la borsa ordinària vigent.  
  
València, 9 de març de 2023.- La directora general de Modernització i Relacions amb l'Administració de Justícia: Àngels Bixquert Sanz.